ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ପାଦନ ଜଗତରେ ଭାରତ ଲଗାତାର ଭାବେ ଅଗ୍ରଗତି ଜାରି ରଖିଛି: ପ୍ରଧାନମନ୍ତ୍ରୀ
ଏପ୍ରିଲ ରୁ ଅକ୍ଟୋବର ମଧ୍ୟରେ ବର୍ଷକୁ ବର୍ଷ ଫୋନ ରପ୍ତାନି ଦୁଇଗୁଣରୁ ଅଧିକ ବୃଦ୍ଧି ହେବାରେ ଲାଗିଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏପ୍ରିଲ ରୁ ଅକ୍ଟୋବର ମଧ୍ୟରେ ବର୍ଷକୁ ବର୍ଷ ଫୋନ ରପ୍ତାନିରେ ଦୁଇଗୁଣରୁ ଅଧିକ ହେବା ନେଇ ଖୁସି ବ୍ୟକ୍ତ କରିଛନ୍ତି କାରଣ ମୋବାଇଲ୍ ଫୋନ୍ ରପ୍ତାନି ୭ ମାସ ମଧ୍ୟରେ ୫ ବିଲିୟନ ଡ଼ଲାରରେ ପହଞ୍ଚିଛି । ଗତ ବର୍ଷର ସମାନ ଅବଧି ତୁଳନାରେ ଭାରତର ଏହା ଦୁଇ ଗୁଣ ୨.୨ ବିଲିୟନ ଡ଼ଲାରରୁ ଅଧିକ ଅଟେ ।
କେନ୍ଦ୍ର ମନ୍ତ୍ରୀ ଶ୍ରୀ ରାଜୀବ ଚନ୍ଦ୍ରଶେଖରଙ୍କ ଏକ ଟୁଇଟ ଉପରେ ପ୍ରଧାନମନ୍ତ୍ରୀ ଉତ୍ତର ଦେଇଛନ୍ତି:
“ଭାରତ ଉତ୍ପାଦନ ଜଗତରେ ଲଗାତାର ଅଗ୍ରଗତି ଜାରି ରଖିଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନଭେମ୍ବର ୮ ତାରିଖରେ ଶ୍ରୀ ସନ୍ଥ ଦ୍ୟାନେଶ୍ୱର ମହାରାଜ ପାଲଖୀ ମାର୍ଗ ଏବଂ ଶ୍ରୀ ସନ୍ଥ ତୁକାରାମ ମହାରାଜ ପାଲଖୀ ମାର୍ଗର ଚାରି ଲେନ୍ ପାଇଁ ଭିତ୍ତିପ୍ରସ୍ତର ସ୍ଥାପନ କରିବେ
ଏହି ଜାତୀୟ ରାଜପଥର ଉଭୟ ପାଶ୍ୱର୍ରେ ‘ପାଲଖୀ’ ପାଇଁ ଉତ୍ସର୍ଗୀକୃତ ପାଦଚଲା ରାସ୍ତା ର୍ନିମାଣ କରାଯିବ
ପ୍ରଧାନମନ୍ତ୍ରୀ ଆହୁରି ମଧ୍ୟ ପାନ୍ଧରପୁର ସହିତ ସଂଯୋଗ ବୃଦ୍ଧି ପାଇଁ ଏକାଧିକ ସଡକ ପ୍ରକଳ୍ପକୁ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ
ପାନ୍ଧରପୁରକୁ ଭକ୍ତଙ୍କ ଯାତାୟତକୁ ସୁଗମ କରିବା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭେମ୍ବର ୮, ୨୦୨୧ ଅପରାହ୍ନ ୩.୩୦ ରେ ଭିଡିଓ କନଫରେନ୍ସି ମାଧ୍ୟମରେ ଶ୍ରୀ ସନ୍ଥ ଦ୍ୟାନେଶ୍ୱର ମହାରାଜ ପାଲଖୀ ମାର୍ଗର  ଏବଂ ଶ୍ରୀ ସନ୍ଥ ତୁକାରାମ ମହାରାଜ ପାଲଖୀ ମାର୍ଗ ର ତିନିଟି ଭାଗର ଭିତ୍ତିପ୍ରସ୍ତର ସ୍ଥାପନ କରିବେ । ‘ପାଲଖୀ’ ପାଇଁ ଉତ୍ସର୍ଗୀକୃତ ପଦଚଳା ରାସ୍ତା ଏହି ଜାତୀୟ ରାଜପଥର ଉଭୟ ପାଶ୍ୱର୍ରେ ର୍ନିମାଣ ହେବ, ଯାହା ଭକ୍ତମାନଙ୍କୁ ମୁକ୍ତ ଏବଂ ନିରାପଦ ଯାତାୟାତ ଯୋଗାଇବ ।
ଦିଭେଘାଟରୁ ମୋହୋଲ ପର୍ଯ୍ୟନ୍ତ ପ୍ରାୟ ୨୨୧ କିଲୋମିଟର ସନ୍ଥ ଦ୍ୟାନେଶ୍ୱର ମହାରାଜ ପାଲଖୀ ମାର୍ଗ ଏବଂ ପାଟାସରୁ ଟୋଣ୍ଡାଲେ - ବୋଣ୍ଡାଲେ ପର୍ଯ୍ୟନ୍ତ ପ୍ରାୟ ୧୩୦ କିଲୋମିଟର ସନ୍ଥ ତୁକାରାମ ମହାରାଜ ପାଲଖୀ ମାର୍ଗ, ଉଭୟ ପାଶ୍ୱର୍ରେ ‘ପାଲଖୀ' ପାଇଁ ଉତ୍ସର୍ଗୀକୃତ ପାଦଚଲା ରାସ୍ତା ସହିତ ଚାରି ଲେନ ବିଶିଷ୍ଟ ହେବ, ଏହାର ଆନୁମାନିକ ମୂଲ୍ୟ ଯଥାକ୍ରମେ ୬୬୯୦ କୋଟିରୁ ଅଧିକ ଏବଂ ପ୍ରାୟ ୪୪୦୦ କୋଟି ଟଙ୍କା ହେବ ।
ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ପ୍ରାୟ ୨୨୩ କିଲୋମିଟରରୁ ଅଧିକ ର୍ନିମାଣ ଏବଂ ନବୀକରଣ ହୋଇଥିବା ସଡକ ପ୍ରକଳ୍ପକୁ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ, ଯାହାର ଆନୁମାନିକ ମୂଲ୍ୟ ୧୧୮୦ କୋଟି ଟଙ୍କାରୁ ଅଧିକ ହେବ ଏବଂ ପାନ୍ଧରପୁର ସହିତ ସଂଯୋଗ ବୃଦ୍ଧି ପାଇଁ ବିଭିନ୍ନ ଜାତୀୟ ରାଜପଥକୁ ସଂଯୋଗ କରିବ । ଏହି ପ୍ରକଳ୍ପଗୁଡ଼ିକରେ ମସ୍ୱାଦ - ପିଲିଭ - ପାନ୍ଧରପୁର , କୁର୍ଦ୍ଦୁୱାଡି - ପାନ୍ଧରପୁର , ପାନ୍ଧରପୁର - ସାଙ୍ଗୋଲା , ଏନ୍ଏଚ୍ ୫୬୧ଏର ତେମ୍ଭୁର୍ନି-ପାନ୍ଧରପୁର ବିଭାଗ ଏବଂ ଏନ୍ଏଚ୍ ୫୬୧ଏ ର ପାନ୍ଧରପୁର – ମଙ୍ଗଲୱେଧା - ଉମାଡି ବିଭାଗ ଅନ୍ତର୍ଭୁକ୍ତ ।
ଏହି ଅବସରରେ କେନ୍ଦ୍ର ସଡ଼କ ପରିବହନ ଓ ରାଜପଥ ମନ୍ତ୍ରୀ ଏବଂ ମହାରାଷ୍ଟ୍ରର ମୁଖ୍ୟମନ୍ତ୍ରୀ ଉପସ୍ଥିତ ରହିବେ ।
HS
(
ରସାୟନ ଓ ସାର ମନ୍ତ୍ରଣାଳୟ
୨୦୨୨ ଖରିଫ ଋତୁରେ ଫସଫେଟ୍ ଓ ପଟାସ  ସାର ପାଇଁ ପୋଷକ ତତ୍ତ୍ବ ଆଧାରିତ ସବସିଡି  ପ୍ରଦାନ ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ଏନବିଏସ-ଖରିଫ ଋତୁ ୨୦୨୨ ପାଇଁ ୬୦,୯୩୯.୨୩ କୋଟି ଟଙ୍କାର ସବସିଡିକୁ କ୍ୟାବିନେଟ୍ ଅନୁମୋଦନ
ଗତ ବର୍ଷ ତୁଳନାରେ ପ୍ରତି ପ୍ରତି ବସ୍ତା ସବସିଡି ପରିମାଣ ୫୦ ପ୍ରତିଶତରୁ ଅଧିକ ବୃଦ୍ଧି
ଖରିଫ ଋତୁ -୨୦୨୨  ରେ ଫସଫେଟ ଏବଂ ପଟାସ  ସାର ଉପରେ ପୋଷକ ତତ୍ତ୍ବ ଆଧାରିତ ସବସିଡି  ଯୋଗାଇ ଦେବେ କେନ୍ଦ୍ର ସରକାର । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ କେନ୍ଦ୍ର ସରକାରଙ୍କ ସାର ବିଭାଗ ପକ୍ଷରୁ ଦିଆଯାଇଥିବା ଏ ସଂକ୍ରାନ୍ତ ପ୍ରସ୍ତାବକୁ ମଞ୍ଜୁରି ମିଳିଛି ।
ଆର୍ଥିକ ପ୍ରଭାବ
କେନ୍ଦ୍ର ସରକାରଙ୍କ ପକ୍ଷରୁ ମାଲ ଯୋଗାଣ ସଂକ୍ରାନ୍ତ ସବସିଡି ଜରିଆରେ ସ୍ବଦେଶୀ ସାର ପାଇଁ ସହାୟତା  ଯୋଗାଇ ଦିଆଯିବ । ଡିଏପିର ସ୍ବଦେଶୀ ଉତ୍ପାଦନ ଏବଂ ଆମଦାନୀ ପାଇଁ ଅତିରିକ୍ତ ସହାୟତା ମଧ୍ୟ ମିଳିବ । ଏହି ଦୁଇଟି ପ୍ରସ୍ତାବ ସହିତ ପୋଷକ ତତ୍ତ୍ବ ଆଧାରିତ ସବସିଡି  ପ୍ରଦାନ କରିବା ପ୍ରସ୍ତାବକୁ କ୍ୟାବିନେଟ ମଞ୍ଜୁରି ମିଳିଛି । ୨୦୨୨ ଖରିଫ୍ ଋତୁ ଅର୍ଥାତ୍ ଏପ୍ରିଲ ପହିଲା ଠାରୁ ୩୦ ସେପ୍ଟେମ୍ବର ୨୦୨୨ ପର୍ଯ୍ୟନ୍ତ କେନ୍ଦ୍ର ସରକାର ସବସିଡି ବାବଦରେ ୬୦ ହଜାର ୯୩୯ କୋଟି ୨୩ ଲକ୍ଷ ଟଙ୍କା ଯୋଗାଇ ଦେବେ ।
ଲାଭ:
ଡାଇ-ଆମୋନିୟମ ଫସଫେଟ  ଏବଂ ଏହାର କଞ୍ଚାମାଲ ଦର ଅନ୍ତର୍ଜାତୀୟ ସ୍ତରରେ ବୃଦ୍ଧି ପାଇଛି । କେନ୍ଦ୍ର ସରକାର ମୁଖ୍ୟତଃ ଏହି ଦରବୃଦ୍ଧି ଭାର ବହନ କରିଥା’ନ୍ତି । ଡିଏପି ବସ୍ତା ପିଛା ବର୍ତ୍ତମାନର ୧୬୫୦ ଟଙ୍କାର ସବସିଡି ପରିବର୍ତ୍ତେ ୨୫୦୧ ଟଙ୍କାର ସବସିଡି ଯେଗାଇ ଦେବାକୁ କେନ୍ଦ୍ର ସରକାର ନିଷ୍ପତ୍ତି ନେଇଛନ୍ତି । ଗତ ବର୍ଷର ସବସିଡି ଦର ତୁଳନାରେ ଏହା ୫୦ ପ୍ରତିଶତ ଠାରୁ ଅଧିକ । ଡିଏପି ଏବଂ ଏହାର କଞ୍ଚାମାଲ ମୂଲ୍ୟ ଅନ୍ତର୍ଜାତୀୟ ବଜାରରେ ୮୦ ପ୍ରତିଶତ ବଢ଼ିଛି । ଚାଷୀଙ୍କୁ ରିହାତି, ଶସ୍ତା ଓ ଉଚିତ୍ ଦରରେ ଅଧିସୂଚୀତ ପିଏଣ୍ଡକେ ସାର ଯୋଗାଇ ଦେବା ଲାଗି ସବସିଡି ପରିମାଣ ବଢ଼ାଇବାକୁ କେନ୍ଦ୍ର ସରକାର ନିଷ୍ପତ୍ତି ନେଇଛନ୍ତି । ଏହାଦ୍ବାରା ଚାଷୀ ଓ କୃଷି କ୍ଷେତ୍ରକୁ ସହାୟତା ମିଳିପାରିବ ।
କାର୍ଯ୍ୟକାରିତା ରଣନୀତି ଓ ଲକ୍ଷ୍ୟ :
ଚାଷୀଙ୍କୁ ଶସ୍ତା ଦରରେ ଏସବୁ ସାରର ସୁଗମ ଉପଲବ୍ଧତା ସୁନିଶ୍ଚିତ କରିବା ଲାଗି ୨୦୨୨ ଖରିଫ ଋତୁ  ପାଇଁ ଏନବିଏସ ଦର ଆଧାରରେ ପିଏଣ୍ଡକେ ସାର ଉପରେ ସବସିଡି ପ୍ରଦାନ କରାଯିବ ।
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ପ୍ରଧାନମନ୍ତ୍ରୀ ରାଷ୍ଟ୍ରୀୟ ବାଲ ପୁରସ୍କାର ପାଇଁ ଆବେଦନର ଶେଷ ତାରିଖ 31 ଅଗଷ୍ଟ 2023 ପର୍ଯ୍ୟନ୍ତ ବୃଦ୍ଧି
ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ପ୍ରଧାନମନ୍ତ୍ରୀ ରାଷ୍ଟ୍ରୀୟ ବାଲ ପୁରସ୍କାର ପାଇଁ ଆବେଦନର ଶେଷ ତାରିଖ 31 ଜୁଲାଇ 2023 ରୁ 31 ଅଗଷ୍ଟ 2023 ପର୍ଯ୍ୟନ୍ତ ବୃଦ୍ଧି କରିଛି।
ସାଧାରଣ ଜନତାଙ୍କୁ ସୂଚନା ଦିଆଯାଉଛି ଯେ ପ୍ରଧାନମନ୍ତ୍ରୀ ରାଷ୍ଟ୍ରୀୟ ବାଲ୍ ପୁରସ୍କାର , 2024 ପାଇଁ ଆବେଦନଗୁଡ଼ିକ ବର୍ତ୍ତମାନ ଜାତୀୟ ପୁରସ୍କାର ପୋର୍ଟାଲ  ରେ ଆରମ୍ଭ ହୋଇଛି। ସାହସିକତା, କ୍ରୀଡା, ସାମାଜିକ ସେବା, ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା, ପରିବେଶ, କଳା ଏବଂ ସଂସ୍କୃତି ଏବଂ ଅଭିନବ କ୍ଷେତ୍ରରେ ଏହି ପୁରସ୍କାର ପ୍ରଦାନ କରାଯାଇଥାଏ, ଯାହା ଜାତୀୟ ସ୍ତରରେ ସ୍ୱୀକୃତି ପାଇବାକୁ ଯୋଗ୍ୟ।
ଯେ କୌଣସି ଶିଶୁ, ଯିଏ ଜଣେ ଭାରତୀୟ ନାଗରିକ ଏବଂ ଭାରତରେ ବାସ କରନ୍ତି, ଏବଂ 18 ବର୍ଷରୁ ଅଧିକ ନୁହେଁ  ଏହି ପୁରସ୍କାର ପାଇଁ ଆବେଦନ କରିପାରିବେ। ଅନ୍ୟ କୌଣସି ବ୍ୟକ୍ତି ମଧ୍ୟ ପୁରସ୍କାର ପାଇଁ ଯୋଗ୍ୟ ପିଲାଙ୍କୁ ମନୋନୀତ କରିପାରିବେ। ପିଏମଆରବିପି ପାଇଁ ଆବେଦନଗୁଡିକ କେବଳ ଅନଲାଇନ୍ ପୋର୍ଟାଲ୍ https://awards.gov.in ରେ ଗ୍ରହଣ କରାଯିବ, ଯାହା ଏହି ଉଦ୍ଦେଶ୍ୟରେ ପ୍ରସ୍ତୁତ କରାଯାଇଛି।
BS
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ରାଷ୍ଟ୍ରପତିଙ୍କ ଆଲେଖ୍ୟ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଆନ୍ତର୍ଜାତିକ ମହିଳା ଦିବସ ଅବସରରେ ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କ ଆଲେଖ୍ୟ ଆଜି ଶେୟାର କରିଛନ୍ତି । ଏହି ଆଲେଖ୍ୟ ‘ସମସ୍ତଙ୍କ ମହିଳାଙ୍କ କାହାଣୀ, ମୋ କାହାଣୀ- କାହିଁକି ମୁଁ ପୁରୁଷ- ମହିଳା ସମାନତା ନେଇ ଆଶାବାଦୀ’ରେ ଭାରତୀୟ ମହିଳାଙ୍କ ଅବଦମିତ ଭାବନା ଓ ତାଙ୍କ ନିଜ ଜୀବନଯାତ୍ରା ସମ୍ପର୍କରେ ଉଲ୍ଲେଖ ରହିଛି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ତ୍ରିପୁରାରୁ ଫେରିବା ବେଳେ ଏହି ଆଲେଖ୍ୟଟି ପଢିଲି ଓ ଏହା ଖୁବ ପ୍ରେରଣାଦାୟୀ ଥିଲା । ଅନ୍ୟମାନଙ୍କୁ ମଧ୍ୟ ଏହା ପଢିବାକୁ ଅନୁରୋଧ କରୁଛି । ମହିଳା ଦିବସରେ ଏହା ଏକ ଅତ୍ୟନ୍ତ ପ୍ରେରଣାଦାୟୀ ବ୍ୟକ୍ତିତ୍ୱଙ୍କ ଜୀବନ ଯାତ୍ରାକୁ ନେଇ ଲେଖାଯାଇଛି, ଯିଏ ଜନସେବା ପାଇଁ ନିଜ ଜୀବନ ସମର୍ପିତ କରି ପରବର୍ତ୍ତୀ ସମୟରେ ଭାରତର ରାଷ୍ଟ୍ରପତି ହୋଇପାରିଛନ୍ତି ।”
SR
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ପୁଲିସ ବଳର ଆଧୁନିକୀକରଣ
ଓଡିଶା ନିମନ୍ତେ ୨୦୨୨-୨୩ ଆର୍ଥିକ ବର୍ଷରେ ୧୩.୯୧ କୋଟି ଟଙ୍କାର ବ୍ୟୟ ବରାଦ
ଭାରତ ସରକାର ପୁଲିସ ବଳର ଆଧୁନିକୀକରଣ ବୃହତ ଯୋଜନା ଅଧୀନରେ ୧୫ଟି ଉପଯୋଜନା ଅନୁମୋଦନ କରିଛନ୍ତି । ୨୬, ୨୭୫ କୋଟି ଟଙ୍କା କେନ୍ଦ୍ରୀୟ ବ୍ୟୟ ଅଟକଳରେ ଏହି ଉପଯୋଜନା ମାନ ପାଞ୍ଚ ବର୍ଷ ମଧ୍ୟରେ ୨୦୨୧-୨୨ରୁ ୨୦୨୫-୨୬ ମଧ୍ୟରେ ତ୍ୱରାନ୍ୱିତ ହେବ । ଏହି ଉପଯୋଜନା ଅଧୀନରେ ଗୋଟିଏ ହେଲା, ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳରେ ପୁଲିସ ବଳର ଆଧୁନିକୀକରଣ ବାବଦ ସହାୟତା । ଯୋଜନା କାଳରେ ଏହାର ବ୍ୟୟବରାଦ ୪ ହଜାର ୮୪୬କୋଟି ଟଙ୍କା ରଖାଯାଇଛି । ୨୦୨୨-୨୩ ଆର୍ଥିକ ବର୍ଷ ପାଇଁ ରାଜ୍ୟ ପିଛା ହୋଇଥିବା ଆବଣ୍ଟନ ରାଶି ନିମ୍ନରେ ପ୍ରଦତ୍ତ ହୋଇଛି । ଏହି ସମୟ ମଧ୍ୟରେ ଓଡିଶା ୧୩.୯୧ କୋଟି ଟଙ୍କାର ସହାୟତା ପାଇବ ।
ପୁଲିସ ବଳର ଆଧୁନିକୀକରଣ ବୃହତ ଯୋଜନା ଅଧୀନରେ ଭାରତ ସରକାର ଅପରାଧ ବିଜ୍ଞାନ ସାମର୍ଥ୍ୟ ବୃଦ୍ଧି ପାଇଁ ମଧ୍ୟ ଆଧୁନିକ ଯୋଜନା ରଖିଛନ୍ତି । ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳଗୁଡିକରେ ଅତ୍ୟାଧୁନିକ ଯନ୍ତ୍ରପାତି ଓ ବୈଷୟିକ ଜ୍ଞାନ ଉପଯୋଗ ତଥା ତାଲିମ ମାନବ ସମ୍ବଳ ଓ ପରୀକ୍ଷାଗାରରେ ଅତ୍ୟାଧୁନିକ ବ୍ୟବସ୍ଥା ଜରିଆରେ ସମୟୋଚିତ ତଦନ୍ତ କରିବା ଏହି ଉପଯୋଜନା ସହାୟତାର ଲକ୍ଷ୍ୟ ।
“ପୁଲିସ ବଳର ଆଧୁନିକୀକରଣ” ଭଳି ବୃହତ୍ତ ଯୋଜନା ଅଧୀନରେ ମାଦକଦ୍ରବ୍ୟ ନିୟନ୍ତ୍ରଣ ନିମସ୍ତେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ପ୍ରଦାନ କରାଯାଉଥିବା ସହାୟତା ଯୋଜନା ଅବଧିକୁ ଆଉ ପାଞ୍ଚବର୍ଷ ଅର୍ଥାତ୍ ୨୦୨୧-୨୨ରୁ ୨୦୨୫-୨୬ ପର୍ଯ୍ୟନ୍ତ ବୃଦ୍ଧି କରାଯାଇଛି । ଏ ବାବଦ ୫୦କୋଟି ଟଙ୍କା ବ୍ୟୟବରାଦ ହୋଇଛି । ଉପଯୋଗ ଓ ସଞ୍ଚୟକୁ ଭିତ୍ତିକରି ଯୋଜନା ବ୍ୟୟବରାଦ ରାଶି ସଂଶୋଧିତ ହେବ । ଗୃହବ୍ୟାପାର ରାଷ୍ଟ୍ରମନ୍ତ୍ରୀ ଶ୍ରୀ ନିତ୍ୟାନନ୍ଦ ରାୟ ଏକ ପ୍ରଶ୍ନର ଲିଖିତ ଉତ୍ତରରେ ରାଜ୍ୟସଭାକୁ ଏହା ଜଣାଇଛନ୍ତି ।

|
|
S. No.
|
|
State
|
|
2022-23
|
|
1.
|
|
Andhra Pradesh
|
|
17.73
|
|
2.
|
|
Arunachal Pradesh
|
|
3.26
|
|
3.
|
|
Assam
|
|
11.64
|
|
4.
|
|
Bihar
|
|
27.14
|
|
5.
|
|
Chhattisgarh
|
|
11.01
|
|
6.
|
|
Goa
|
|
2.79
|
|
7.
|
|
Gujarat
|
|
26.67
|
|
8.
|
|
Haryana
|
|
11.96
|
|
9.
|
|
Himachal Pradesh
|
|
4.34
|
|
10.
|
|
Jharkhand
|
|
11.87
|
|
11.
|
|
Karnataka
|
|
19.19
|
|
12.
|
|
Kerala
|
|
18.59
|
|
13.
|
|
Madhya Pradesh
|
|
25.15
|
|
14.
|
|
Maharashtra
|
|
36.24
|
|
15.
|
|
Manipur
|
|
4.10
|
|
16.
|
|
Meghalaya
|
|
3.29
|
|
17.
|
|
Mizoram
|
|
2.74
|
|
18.
|
|
Nagaland
|
|
3.57
|
|
19.
|
|
Odisha
|
|
13.91
|
|
20.
|
|
Punjab
|
|
11.18
|
|
21.
|
|
Rajasthan
|
|
21.18
|
|
22.
|
|
Sikkim
|
|
2.43
|
|
23.
|
|
Tamil Nadu
|
|
44.04
|
|
24.
|
|
Telangana
|
|
14.32
|
|
25.
|
|
Tripura
|
|
3.91
|
|
26.
|
|
Uttar Pradesh
|
|
56.62
|
|
27.
|
|
Uttarakhand
|
|
5.43
|
|
28.
|
|
West Bengal
|
|
23.49
|
|
29.
|
|
Andaman & Nicobar
|
|
0.86
|
|
30.
|
|
Chandigarh
|
|
1.00
|
|
31
|
|
Dadra & Nagar Haveli and Daman & Diu
|
|
0.66
|
|
32.
|
|
Delhi
|
|
10.69
|
|
33.
|
|
Jammu & Kashmir
|
|
6.65
|
|
34.
|
|
Ladakh
|
|
0.66
|
|
35.
|
|
Lakshadweep
|
|
0.58
|
|
36.
|
|
Puducherry
|
|
1.12
|
|
|
|
Sub-Total
|
|
460.00
|
|
|
|
Funds kept for incentives for Police Reforms, etc.
|
|
160.45
|
|
|
|
Grand Total
|
|
620.45
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପାରା ଟେବୁଲ ଟେନିସରେ କାଂସ୍ୟ ପଦକ ବିଜୟ ପାଇଁ ସୋନାଲ ପଟେଲଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ବର୍ମିଙ୍ଗହାମ ସିଡବ୍ଲୁ୍ୟଜି ୨୦୨୨ରେ ପାରା ଟେବୁଲ ଟେନିସରେ କାଂସ୍ୟ ପଦକ ବିଜୟ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସୋନାଲ ପଟେଲଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
‘‘ଯେତେବେଳେ ପ୍ରତିଭା, ସ୍ୱଭାବ ଓ ଦୃଢ଼ ଇଚ୍ଛାଶକ୍ତି ଏକାଠି ହୋଇଯାଆନ୍ତି, କିଛି ବି ଅସମ୍ଭବ ହୋଇ ନ ଥାଏ । ସୋନାଲ ପଟେଲ ପାରା ଟେବୁଲ ଟେନିସରେ କାଂସ୍ୟ ପଦକ ଜିତି ଏହାକୁ ପ୍ରମାଣିତ କରିଛନ୍ତି । ତାଙ୍କୁ ଶୁଭେଚ୍ଛା । ମୁଁ ପ୍ରାର୍ଥନା କରୁଛି ଯେ ଆଗାମୀ ଦିନରେ ସେ ଆହୁରି ସଫଳତା ପାଇବା ଜାରି ରଖନ୍ତୁ । ଚିୟରଫର୍ ଇଣ୍ଡିଆ ।’’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାହାରିନ ସମ୍ରାଟଙ୍କ ସହ ପ୍ରଧାନମନ୍ତ୍ରୀଙ୍କ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବାହାରିନ ସମ୍ରାଟ ମହାମହୀମ ଶେଖ ହମଦ ବିନ ଇସା ଅଲ ଖଲିଫାଙ୍କ ସହ ଟେଲିଫୋନ ଯୋଗେ ବାର୍ତ୍ତାଳାପ କରିଛନ୍ତି ।
ଉଭୟ ନେତା ବର୍ତ୍ତମାନ ବିଶ୍ୱରେ ଦେଖାଦେଇଥିବା ମହାମାରୀ କୋଭିଡ଼-19 ସଂକଟ ଏବଂ ଏହାର ପରିଣାମ, ଏଥିପାଇଁ ଆବଶ୍ୟକ ଲଜିଷ୍ଟିକ୍ସ ଚେନ୍ ତଥା ଆର୍ଥିକ ବଜାର ସଂପର୍କରେ ବିସ୍ତୃତ ଆଲୋଚନା କରିଛନ୍ତି ।
ମହାମହୀମ ସମ୍ରାଟ ପ୍ରଧାନମନ୍ତ୍ରୀ ଶ୍ରୀ ମୋଦୀଙ୍କୁ ବର୍ତ୍ତମାନର ସ୍ୱାସ୍ଥ୍ୟ ସଂକଟ ପରିସ୍ଥିତିରେ ବାହାରିନରେ ବସବାସ କରୁଥିବା ବିଶାଳ ଭାରତୀୟ ସମୁଦାୟଙ୍କ ସୁରକ୍ଷା ତଥା କଲ୍ୟାଣ ସଂପର୍କରେ ନିର୍ଭର ପ୍ରତିଶ୍ରୁତି ପ୍ରଦାନ କରିଛନ୍ତି । ସେ ଦେଶରେ ବସବାସ କରୁଥିବା ଭାରତୀୟ ସମୁଦାୟଙ୍କ ପ୍ରତି ବାହାରିନ କର୍ତ୍ତୃପକ୍ଷ ସଦାବେଳେ ପ୍ରଦର୍ଶନ କରି ଆସିଥିବା ଯତ୍ନ ତଥା ସ୍ନେହ ଲାଗି ପ୍ରଧାନମନ୍ତ୍ରୀ ସେ ଦେଶର ନରେଶଙ୍କ ପ୍ରତି ହୃଦୟର କୃତଜ୍ଞତା ଜ୍ଞାପନ କରିଛନ୍ତି ।
ଉଭୟ ନେତା ସହମତ ହୋଇଛନ୍ତି ଯେ କୋଭିଡ଼-19 ଭଳି ଆହ୍ଵାନର ସଫଳ ମୁକାବିଲା ସକାଶେ ଦୁଇ ରାଷ୍ଟ୍ରର ଅଧିକାରୀମାନେ ପରସ୍ପର ସହ ନିରନ୍ତର ସଂପର୍କରେ ରହିବେ ।
ପ୍ରଧାନମନ୍ତ୍ରୀ ଶ୍ରୀ ମୋଦୀ ବାହାରିନ ସମ୍ରାଟଙ୍କୁ ସୂଚୀତ କରିଛନ୍ତି ଯେ ଭାରତ ସଦାବେଳେ ବାହାରିନକୁ ନିଜର ସଂପ୍ରସାରିତ ପ୍ରତିବେଶୀକ ରାଷ୍ଟ୍ରର ଗୁରୁତ୍ୱ ଦେଇଆସିଛି । ଏହି ଅବସରରେ ଗତ ବର୍ଷ ପ୍ରଧାନମନ୍ତ୍ରୀ ବାହାରିନ ଗସ୍ତରେ ଯାଇଥିବା ଅନୁଭୂତି ସଂପର୍କରେ ସେ ଦେଶ ସମ୍ରାଟଙ୍କୁ ସ୍ମରଣ କରାଇଥିଲେ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ପୂର୍ବତନ ରାଷ୍ଟ୍ରପତି ଶ୍ରୀ ପ୍ରଣବ ମୁଖାର୍ଜୀଙ୍କ ସ୍ମୃତିରେ 7ଦିନିଆ ରାଷ୍ଟ୍ରୀୟ ଶୋକ ପାଳନ କରାଯିବ
ପୂର୍ବତନ ରାଷ୍ଟ୍ରପତି ଶ୍ରୀ ପ୍ରଣବ ମୁଖାର୍ଜୀଙ୍କର ନୂଆଦିଲ୍ଲୀସ୍ଥିତ ଆର୍ମୀ ରିସର୍ଚ୍ଚ ଆଣ୍ଡ ରେଫରାଲ ହସ୍ପିଟାଲ ଠାରେ ଦୁଃଖଦ ବିୟୋଗରେ ଭାରତ ସରକାରଙ୍କ ପକ୍ଷରୁ ଗଭୀର ଶୋକ ବ୍ୟକ୍ତ କରାଯାଇଛି ।
ତାଙ୍କର ଅମର ଆତ୍ମା ପ୍ରତି ଶ୍ରଦ୍ଧାଞ୍ଜଳି ଜଣାଇବା ଉଦ୍ଦେଶ୍ୟରେ ସାରା ଦେଶରେ 31.8.2020 ଠାରୁ 06.09.2020 ପର୍ଯ୍ୟନ୍ତ ସାତ ଦିନିଆ ରାଷ୍ଟ୍ରୀୟ ଶୋକ ପାଳନ କରାଯିବ । ରାଷ୍ଟ୍ରୀୟ ଶୋକ ପାଳନ କରାଯିବା ସମୟରେ ସାରା ଭାରତରେ ନିୟମିତ ଜାତୀୟ ପତାକା ଉତ୍ତୋଳନ କରାଯାଉଥିବା ଅଟ୍ଟାଳିକାଗୁଡ଼ିକରେ ଜାତୀୟ ପତାକାକୁ ଅର୍ଦ୍ଧନମିତ କରାଯିବା ସହିତ କୌଣସି ସରକାରୀ ମନୋରଞ୍ଜନ କାର୍ଯ୍ୟକ୍ରମ ଆୟୋଜନ କରାଯିବ ନାହିଁ ।
ରାଷ୍ଟ୍ରୀୟ ଶୋକ ପାଳନର ତାରିଖ, ସମୟ ଏବଂ ସ୍ଥାନ ପରବର୍ତ୍ତୀ ସମୟରେ ନିର୍ଦ୍ଧାରଣ କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସହରୀ ଗ୍ୟାସ ବିତରଣ ନେଟୱାର୍କର ପ୍ରଗତିକୁ ପ୍ରଶଂସା କରଛନ୍ତି ପ୍ରଧାନମନ୍ତ୍ରୀ
ସହରୀ ଗ୍ୟାସ୍ ବିତରଣ ନେଟୱାର୍କ ବର୍ତ୍ତମାନ ୬୩୦ ଜିଲ୍ଲାକୁ ଅନ୍ତର୍ଭୁକ୍ତ କରିଛି, ଯାହା ୨୦୧୪ ରେ ୬୬ ଥିଲା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେହି ସମସ୍ତଙ୍କୁ ପ୍ରଶଂସା କରିଛନ୍ତି ଯେଉଁମାନେ ସହରୀ ଗ୍ୟାସ ବିତରଣ ନେଟୱାର୍କର ପ୍ରଗତିରେ ସାମିଲ ଅଛନ୍ତି ।
କେନ୍ଦ୍ର ପେଟ୍ରୋଲିୟମ ଏବଂ ପ୍ରାକୃତିକ ଗ୍ୟାସ ମନ୍ତ୍ରୀ ଶ୍ରୀ ହରଦୀପ ସିଂହ ପୁରୀ ଏକ ଟୁଇଟରେ ସୂଚନା ଦେଇଛନ୍ତି ଯେ ସୁବିଧାଜନକ ତଥା ସୁଲଭ ଇନ୍ଧନ ଯୋଗାଇବା ପାଇଁ ସହରୀ ଗ୍ୟାସ ବିତରଣ ନେଟୱାର୍କ ବ୍ୟାପକ ପଦକ୍ଷେପ ନେଇଛି । ୨୦୧୪ ରେ କେବଳ ୬୬ ଟି ଜିଲ୍ଲାରୁ ସିଜିଡି ନେଟୱାର୍କ ୨୦୨୩ ରେ ୬୩୦ ଜିଲ୍ଲାକୁ ସାମିଲ କରିଛି; ଘରୋଇ ପିଏନଜି ସଂଯୋଗ ସଂଖ୍ୟା ୨୦୧୪ ରେ ମାତ୍ର ୨୫.୪୦ ଲକ୍ଷ ଥିବାବେଳେ ବର୍ତ୍ତମାନ ୧୦୩.୯୩ ଲକ୍ଷ ହୋଇଛି ।
କେନ୍ଦ୍ର ମନ୍ତ୍ରୀଙ୍କ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଏଗୁଡିକ ଭଲ ସଂଖ୍ୟା । ମୁଁ ଏହି ସମସ୍ତଙ୍କୁ ପ୍ରଶଂସା କରେ ଯେଉଁମାନେ ଏହି ଅର୍ନ୍ତଭୁକ୍ତିକୁ ସଫଳ କରିବା ପାଇଁ ବର୍ଷ ବର୍ଷ ଧରି ପରିଶ୍ରମ କରିଥିଲେ ।”
HS
(
ଆୟୁଷ
ଅନ୍ତର୍ଜାତୀୟ ଯୋଗଦିବସ ଅବସରରେ ଦେଶର ସର୍ବବୃହତ୍ ଡାକ ମୋହର ଉନ୍ମୋଚନ କାର୍ଯ୍ୟକ୍ରମ
ଜୁନ ୨୧ତାରିଖ ଦିନ ସପ୍ତମ ଯୋଗଦିବସ ପାଳନ ଅବସରରେ ଭାରତୀୟ ଡାକବିଭାଗ ପକ୍ଷରୁ ଏ ସ୍ୱତନ୍ତ୍ର ସ୍ମାରକୀ ମୋହର ଉନ୍ମୋଚନ କାର୍ଯ୍ୟକ୍ରମ ଆୟୋଜନ ହେଉଛି । ସମଗ୍ର ଦେଶରେ ୮୧୦ଟି ମୁଖ୍ୟ ଡାକଘରେ ଏହି ମୋହରଗୁଡିକ ଏକସଙ୍ଗେ ଉନ୍ମୋଚନ ହେବ । ସ୍ମାରକୀ ଡାକଟିକଟ ଏବଂ ମୋହର ଉନ୍ମୋଚନ କ୍ଷେତ୍ରରେ ଏହା ହେଉଛି ଦେଶର ସର୍ବବୃହତ୍ ଆୟୋଜନ ।
ଡେଲିଭେରି ଏବଂ ଅଣଡେଲିଭରି ନିର୍ବିଶେଷରେ ଦେଶର ସମସ୍ତ ମୁଖ୍ୟ ଡାକଘରଗୁଡିକରେ ଜୁନ୨୧ତାରିଖ ଦିନ ଏହି ଉନ୍ମୋଚନ ଉତ୍ସବ ପାଳନ କରାଯିବ । ଏହିଦିନ ଚିଠିଗୁଡିକ ଉପରେ ଉଭୟ ହିନ୍ଦୀ ଏବଂ ଇଂରାଜୀ ଭାଷାରେ ଟିକଟଗୁଡିକର ପୁନଃ ବ୍ୟବହାର ନ ହେବା ପାଇଁ ସ୍ୱତନ୍ତ୍ର ମୋହର ମରାଯିବ । ଡାକ ଟିକଟ ସମ୍ପର୍କୀତ ଅଧ୍ୟୟନ ନିମନ୍ତେ ଏହି ମୋହରର ଯଥେଷ୍ଟ ମୂଲ୍ୟ ରହିଛି ଏବଂ ଏ କ୍ଷେତ୍ରରେ ଏହା ବେଶ୍ ଉପଯୋଗୀ ମଧ୍ୟ ହେବ ।
କିଛିବର୍ଷ ହେଲା ଡାକଟିକଟ ସଂଗ୍ରହ ଇଚ୍ଛା ଲୋକମାନଙ୍କଠାରେ କମିଯାଉଥିବା ଲକ୍ଷ୍ୟ କରାଯାଉଛି । ପୁନର୍ବାର ଏହି ଇଚ୍ଛାର ସୃଷ୍ଟି ପାଇଁ ଡାକ ବିଭାଗ ପକ୍ଷରୁ ଏକ ଯୋଜନା ଆରମ୍ଭ ହୋଇଛି । ଡାକଟିକଟ ସଂଗ୍ରହକାରୀମାନଙ୍କ ପାଇଁ ହୋଇଥିବା ଏହି ଯୋଜନାରେ କେତେକ ନିର୍ଦ୍ଦିଷ୍ଟ ଡାକଘରମାନଙ୍କରେ ଡାକଟିକଟ ମିିଳିପାରିବ । ଏଥିପାଇଁ ଯେକୌଣସି ମୁଖ୍ୟ ଡାକଘରେ ୨ଶହ ଟଙ୍କା ଜମା କରି ଏକ ଫିଲାଟେଲିକ୍ ଆକାଉଂଟ ଖୋଲିଲେ ସ୍ୱତନ୍ତ୍ର ଲଫାପା ଏବଂ ଡାକଟିକଟ ମିଳିପାରିବ । ସ୍ମାରକୀ ଡାକଟିକଟ ଗୁଡିକ ସୀମିତ ପରିମାଣରେ ଛପା ଯାଉଥିବାରୁ ଏସବୁ ଏହି ଯୋଜନାରେ ଫିଲାଟେଲିକ ବ୍ୟୁରୋ ଏବଂ କାଉଂଟରମାନଙ୍କରୁ ମିଳିିପାରିବ ।
ଗତବର୍ଷ ମାନଙ୍କରେ ଡାକଟିକଟ ସଂଗ୍ରହକାରୀମାନଙ୍କ ମଧ୍ୟରେ ଆନ୍ତର୍ଜାତିକ ଯୋଗଦିବସ ସମ୍ପର୍କରେ ଡାକ ଟିକଟ ସଂଗ୍ରହ ବେଶ୍ ଲୋକପ୍ରିୟ ହୋଇଛି ।
୨୦୧୫ ମସିହାରେ ଡାକବିଭାଗ ଦୁଇଟି ଟିକଟର ଏକ ସେଟ୍ ଏବଂ ସମ୍ପର୍କୀତ ଏକ ବିବରଣୀ ଆର୍ନ୍ତଜାତିକ ଯୋଗଦିବସ ଅବସରରେ ଜାରି କରିଥିଲା । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ସୂର୍ଯ୍ୟ ନମସ୍କାର ସମ୍ବଳିତ ଡାକଟିକଟ ୨୦୧୬ ମସିହାରେ ଆର୍ନ୍ତଜାତିକ ଯୋଗଦିବସ ଅବସରରେ ଉନ୍ମୋଚନ କରିଥିଲେ । ମିଳିତ ଜାତିସଂଘର ଡାକ ପ୍ରଶାସନ ପକ୍ଷରୁ ୨୦୧୭ ମସିହାରେ ନ୍ୟୁୟର୍କଠାରେ ୧୦ଟି ଯୋଗାସନ ସମ୍ବଳିତ ଟିକଟର ଏକ ସେଟ୍ ଉନ୍ମୋଚନ କରାଯାଇଥିଲା ।
ଗତ ୬ବର୍ଷ ହେଲା ସମଗ୍ର ବିଶ୍ୱରେ ବିଭିନ୍ନ ଶୈଳୀରେ ଆର୍ନ୍ତଜାତିକ ଯୋଗ ଦିବସ ପାଳନ କରାଯାଇଛି । ଆମ ଦେଶରେ ଅତୀତର ବିଭିନ୍ନ ଶୈଳୀକୁ ନେଇ ଆର୍ନ୍ତଜାତିକ ଯୋଗଦିବସ ପାଳନ କରାଯାଇଛି । ହିମାଳୟର ବରଫାବୃତ ଅଂଚଳରେ ସ୍ଥଳସେନା ଯବାନମାନଙ୍କ ଯୋଗାଭ୍ୟାସ, ସେବା ନିବୃତ ଆଇ.ଏନ.ଏସ. ବିରାଟ ଉପରେ ନୌସେନା ଯବାନମାନଙ୍କ ଯୋଗାଭ୍ୟାସ, ଏ ସମ୍ପର୍କୀତ ବାଲୁକାକଳା ଏବଂ ବାର୍ତା, ଆଇ.ଏନ.ଏସ ସିନ୍ଧୁରତ୍ନ ବୁଡାଜାହାଜ ଉପରେ ନୌସେନା ଯବାନମାନଙ୍କର ଯୋଗାଭ୍ୟାସ ଆଦିର ଚିତ୍ରକୁ ଚଳିତବର୍ଷ ଆର୍ନ୍ତଜାତିକ ଯୋଗଦିବସ ଅବସରରେ ଡାକବିଭାଗ ପକ୍ଷରୁ ଉନ୍ମୋଚନ କରାଯିବ । ଏଠାରେ ଉଲ୍ଲେଖଯୋଗ୍ୟ ଯେ, ୨୦୧୪ମସିହା ଡିସେମ୍ବର ୧୧ତାରିଖ ଦିନ ମିଳିତ ଜାତିସଂଘର ସାଧାରଣ ଅଧିବେଶନରେ ଜୁନ ୨୧ତାରିଖରୁ ଆର୍ନ୍ତଜାତିକ ଯୋଗଦିବସ ଭାବରେ ବିଶ୍ୱବ୍ୟାପୀ ପାଳନ କରାଯିବା ନିମନ୍ତେ ଘୋଷଣା କରାଯାଇଥିଲା । ସମଗ୍ର ବିଶ୍ୱରେ ଏହି ଦିବସଟିକୁ ୨୦୧୫ମସିହାଠାରୁ ଆର୍ନ୍ତଜାତିକ ଯୋଗଦିବସ ଭାବରେ ପାଳନ କରାଯାଉଛି ।
ଚଳିତବର୍ଷ କରୋନା ସଂକ୍ରମଣକୁ ଦୃଷ୍ଟିରେ ରଖି ‘ଘରେ ରୁହ, ଯୋଗ ଅଭ୍ୟାସ କର’ ନୀତିକୁ ଉତ୍ସାହିତ କରିବା ପାଇଁ ଭର୍ଚୁଆଲ ମାଧ୍ୟମରେ ଆର୍ନ୍ତଜାତିକ ଯୋଗଦିବସ ପାଳନ କରାଯିବ । ସମଗ୍ର ଦେଶ ବର୍ତ୍ତମାନ ଲକ୍ଡାଉନ ପରିସ୍ଥିତିର ସମ୍ମୁଖୀନ ହୋଇଥିବାରୁ ଦେଶର ୮୧୦ଟି ଡାକଘରେ ଭର୍ଚୁଆଲ ମାଧ୍ୟମରେ ଡାକଟିକଟ ସଂଗ୍ରହ କ୍ଷେତ୍ରରେ ଏହି ଦିନ ନୂଆ ମୋହର ଉନ୍ମୋଚନ ସହ ନୂଆ ସୁଯୋଗ ସୃଷ୍ଟିର ଉଦ୍ୟମ ହେଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଂସଦର ମୌସୁମୀ ଅଧିବେଶନ ଆରମ୍ଭ ହେବା ପୂର୍ବରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ବକ୍ତବ୍ୟ
ନମସ୍କାର ସାଥୀଗଣ,
ଏକ ଦୀର୍ଘ ଅନ୍ତରାଳ ପରେ ଆପଣମାନଙ୍କ ସହ ପୁଣି ଥରେ ଦର୍ଶନ ହେଉଛି । ଆପଣମାନେ ସମସ୍ତେ କୁଶଳ ଅଛନ୍ତି ତ? ଆପଣମାନଙ୍କ ପରିବାରବର୍ଗଙ୍କ ପ୍ରତି କୌଣସି ସଂକଟ ଆସିନାହିଁ ତ? ଈଶ୍ୱର ଆପଣମାନଙ୍କୁ ସମସ୍ତଙ୍କୁ କୁଶଳରେ ରଖିଥାନ୍ତୁ ।
ଏକ ବିଶେଷ ବାତାବରଣ ମଧ୍ୟରେ ଆଜି ସଂସଦର ମୌସୁମୀ ଅଧିବେଶନ ଆରମ୍ଭ ହେବାକୁ ଯାଉଛି । କରୋନା ବି ଅଛି, କର୍ତ୍ତବ୍ୟ ବି ଅଛି ଏବଂ ସମସ୍ତ ସାଂସଦ କର୍ତ୍ତବ୍ୟର ମାର୍ଗକୁ ଆପଣାଇଛନ୍ତି । ମୁଁ ସମସ୍ତ ସାଂସଦମାନଙ୍କୁ ଏଭଳି ଆଭିମୁଖ୍ୟ ଲାଗି ବଧେଇ ଜଣାଉଛି, ଅଭିନନ୍ଦନ ଜ୍ଞାପନ କରୁଛି ଏବଂ ଧନ୍ୟବାଦ ଅର୍ପଣ କରୁଛି ।
ବଜେଟ ଅଧିବେଶନକୁ ନିର୍ଦ୍ଧାରିତ ସମୟ ପୂର୍ବରୁ ଶେଷ କରିବାକୁ ପଡ଼ିଥିଲା । ଏଥର ମଧ୍ୟ ଦିନକୁ ଦୁଇ ଥର, ଥରେ ରାଜ୍ୟସଭା ଓ ଥରେ ଲୋକସଭା ପାଇଁ ସମୟ ବଦଳାଇବାକୁ ପଡ଼ିଛି । ଶନିବାର, ରବିବାର ମଧ୍ୟ ଏଥର ବାତିଲ କରିବାକୁ ପଡ଼ିଛି । କିନ୍ତୁ ସମସ୍ତ ସଦସ୍ୟ ଏକଥା ମଧ୍ୟ ସ୍ୱୀକାର କରିଛନ୍ତି, ସ୍ୱାଗତ କରିଛନ୍ତି ଏବଂ କର୍ତ୍ତବ୍ୟ ପଥରେ ଆଗକୁ ଅଗ୍ରସର ହେବା ସକାଶେ ନିଷ୍ପତ୍ତି ଗ୍ରହଣ କରିଛନ୍ତି ।
ଏହି ଅଧିବେଶନ କାଳରେ କେତେଗୋଟି ମହତ୍ତ୍ୱପୂର୍ଣ୍ଣ ନିଷ୍ପତ୍ତି ଗ୍ରହଣ କରିବାକୁ ପଡ଼ିବ । ଅନେକ ବିଷୟ ଉପରେ ଚର୍ଚ୍ଚା ହେବ ଏବଂ ଆମ ସମସ୍ତଙ୍କ ଅନୁଭବ ରହିଛି ଯେ ଲୋକସଭାରେ ଯେତେ ଅଧିକ ଚର୍ଚ୍ଚା ହୋଇଥାଏ ଯେତେ ଗହନ ଚର୍ଚ୍ଚା ହୋଇଥାଏ, ଯେତିକି ବିବିଧତାରେ ପରିପୂର୍ଣ୍ଣ ଚର୍ଚ୍ଚା ହୋଇଥାଏ ସଦନକୁ, ବିଷୟ ବସ୍ତୁକୁ ଏବଂ ଦେଶକୁ ସେତିକି ଲାଭ ପ୍ରାପ୍ତ ହୋଇଥାଏ ।
ଚଳିତ ଥର ମଧ୍ୟ ଏହି ମହାନ ପରମ୍ପରା ସହ ଆମେମାନେ ସମସ୍ତ ସାଂସଦ ମିଳିମିଶି ଏଥିରେ ମୂଲ୍ୟ ସଂଯୋଗ କରିବା, ଏହା ମୋର ବିଶ୍ୱାସ । କରୋନା ମହାମାରୀ ଯୋଗୁ ଯେଉଁ ପରିସ୍ଥିତି ଉତ୍ପନ୍ନ ହୋଇଛି ସେଥିପାଇଁ ଯେଉଁ ସତର୍କତାମୂଳକ ସୂଚନା ବିଷୟରେ ସମସ୍ତଙ୍କୁ ଅବଗତ କରାଯାଇଛି, ସେହି ସବୁ ସତର୍କତା ଆମ ସମସ୍ତଙ୍କୁ ପାଳନ କରିବାକୁ ପଡ଼ିବ । ଏବଂ ଏକଥା ମଧ୍ୟ ସ୍ପଷ୍ଟ ଯେ ଯେପର୍ଯ୍ୟନ୍ତ ଏହି ମହାମାରୀର କୌଣସି ପ୍ରତିଷେଧକ ଟୀକା କିମ୍ବା ଔଷଧ ନବାହାରିଛି ଏବଂ ଉପଲବ୍ଧ ନହୋଇଛି, ସେପର୍ଯ୍ୟନ୍ତ ଆମେ ସତର୍କତା ଅନୁପାଳନରେ କୌଣସି ପ୍ରକାର ଢ଼ିଲା ପ୍ରଦର୍ଶନ କରିବା ନାହିଁ । ଆମେ ସଭିଏଁ ଆଶା କରୁଛେ ଯେ ଯଥା ଶୀଘ୍ର ବିଶ୍ୱର ଯେକୌଣସି କୋଣରେ ହେଉ ଏହାର ପ୍ରତିଷେଧକ ଟୀକା ଉପଲବ୍ଧ ହେଉ । ଆମର ବୈଜ୍ଞାନିକମାନେ ଜଲଦି ଏହି ସଫଳତା ହାସଲ କରନ୍ତୁ ଏବଂ ବିଶ୍ୱର ସମସ୍ତଙ୍କୁ ଏଭଳି ସଂକଟରୁ ମୁକ୍ତ କରିବା ନିମନ୍ତେ ଆମେ ଆମର ପ୍ରୟାସରେ ସକ୍ଷମ ହେଉ ।
ଏହି ସଦନର ଆହୁରି ମଧ୍ୟ ଏକ ବିଶେଷ ଦାୟିତ୍ୱ ରହିଛି ଏବଂ ବିଶେଷ କରି ଏହି ଅଧିବେଶନର ତାହା ଅତିରିକ୍ତ ଦାୟିତ୍ୱ । ଆଜି ଆମର ସଶସ୍ତ୍ର ସେନାର ବୀର ଯବାନମାନେ ସୀମାରେ ମୁତୟନ ରହିଛନ୍ତି, ସେମାନେ ସାହସର ସହିତ, ଦୃଢ ମନୋବଳ ସହିତ, ଦୃଢ଼ ସଂକଳ୍ପର ସହିତ ଦୁର୍ଗମ ପାହାଡ଼ ଶିଖର ଉପରେ ମୁତୟନ ରହିଛନ୍ତି । ଏବଂ କିଛି ସମୟ ପରେ ବର୍ଷା ମଧ୍ୟ ଆରମ୍ଭ ହୋଇଯିବ । ସେମାନେ ଯେଉଁ ବିଶ୍ୱାସର ସହିତ ସେଠାରେ ଦେଶର ସୀମାକୁ ସୁରକ୍ଷିତ ରଖିବା ସକାଶେ ଠିଆ ହୋଇଛନ୍ତି, ମାତୃଭୂମିର ସୁରକ୍ଷା ସକାଶେ ଅଟଳ ଭାବେ ମୁତୟନ ଅଛନ୍ତି, ଏହି ଗୃହ, ଗୃହର ସମସ୍ତ ସଦସ୍ୟ ଏକ ସ୍ୱରରେ, ଏକ ଭାବନାରେ, ଏକ ଭାବରେ, ଏକ ସଂକଳ୍ପରେ ସେମାନଙ୍କୁ ସଂଦେଶ ଦେବେ ଯେ- ସେନାର ଯବାନମାନଙ୍କ ପଛରେ ସମଗ୍ର ଦେଶ ଠିଆ ହୋଇଛି । ସଂସଦ ଏବଂ ସଦସ୍ୟମାନେ ଠିଆ ହୋଇଛନ୍ତି । ସମଗ୍ର ସଦନ ଏକ ସ୍ୱରରେ ଦେଶର ବୀର ଯବାନମାନଙ୍କ ପଛରେ ଠିଆ ହୋଇଛି ।ଏହା ବହୁତ ମଜଭୁତ ସଂଦେଶ ହେବ ଯାହା ଏହି ସଦନ ପ୍ରଦାନ କରିବ । ସମସ୍ତ ସଦସ୍ୟ ଏଥିପାଇଁ ଏକାଠି ହେବେ । ମୋର ଏଥିରେ ସଂପୂର୍ଣ୍ଣ ବିଶ୍ୱାସ ରହିଛି । ମୁଁ ଆପଣମାନଙ୍କୁ ସମସ୍ତଙ୍କୁ ନିବେଦନ କରିବି ଯେ କରୋନା କାଳଖଣ୍ଡରେ ଆପଣମାନଙ୍କୁ ପୂର୍ବ ଭଳି ଅବାଧରେ ସବୁ ସ୍ଥାନରେ ଯାତାୟାତ କରିବାର ଅବସର ମିଳି ନପାରେ । ଆପଣମାନେ ସମସ୍ତେ ନିଜକୁ ନିଜେ ସମ୍ଭାଳିବାକୁ ହେବ, ବନ୍ଧୁଗଣ । ଖବର ତ ଆପଣମାନଙ୍କୁ ମିଳିଯିବ, ଆପଣମାନଙ୍କ ଲାଗି ଏହା କୌଣସି ମୁସ୍କିଲ କାମ ନୁହେଁ । କିନ୍ତୁ ନିଜେ ନିଜକୁ ନିଶ୍ଚିତ ଭାବେ ସମ୍ଭାଳିବାକୁ ହେବ । ଏହା ମୋର ଆପଣମାନଙ୍କୁ ସମସ୍ତଙ୍କୁ ବ୍ୟକ୍ତିଗତ ନିବେଦନ, ପ୍ରାର୍ଥନା ।
ଆପଣମାନଙ୍କୁ ଧନ୍ୟବାଦ ବନ୍ଧୁଗଣ!
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପ୍ଡେଟ
ବର୍ତ୍ତମାନ ପର୍ଯ୍ୟନ୍ତ ଗୋଟିଏ ଦିନରେ ସର୍ବାଧିକ ୧.୩୩ କୋଟି ଲୋକଙ୍କୁ ଟିକାକରଣ କରାଯାଇଛି ।
ଦେଶବ୍ୟାପୀ ଟିକାକରଣ ଅଭିଯାନ ଅନ୍ତର୍ଗତ ବର୍ତ୍ତମାନ ପର୍ଯ୍ୟନ୍ତ ୬୫.୪୧ କୋଟି ଟିକାକରଣ କରାଯାଇଛି ।
ଅଗଷ୍ଟ ମାସରେ ୧୮.୩୦ କୋଟିରୁ ଅଧିକ ଟିକା ଦିଆଯାଇଛି ।
ଗତ ୨୪ଘଣ୍ଟା ମଧ୍ୟରେ ଭାରତରେ ୪୧,୯୬୫ ନୂଆ ସଂକ୍ରମିତ ରୋଗୀ ଚିହ୍ନଟ ହୋଇଛନ୍ତି ।
ସକ୍ରିୟ ରୋଗୀଙ୍କ ସଂଖ୍ୟା ସର୍ବମୋଟ ସଂକ୍ରମିତ ବ୍ୟକ୍ତିଙ୍କ ସଂଖ୍ୟାର ୧.୧୫ ପ୍ରତିଶତ ଅଟେ ।
ଭାରତରେ ବର୍ତ୍ତମାନ ୩,୭୮,୧୮୧ସକ୍ରିୟ ରୋଗୀ ରହିଛନ୍ତି।
ବର୍ତ୍ତମାନ ଆରୋଗ୍ୟ ହାର ୯୭.୫୧ ପ୍ରତିଶତ ରହିଛି ।
ଗତ ୨୪ଘଣ୍ଟା ମଧ୍ୟରେ ୩୩, ୯୬୪ ରୋଗୀ ସୁସ୍ଥ ହୋଇଛନ୍ତି, ଦେଶରେ ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୩,୧୯, ୯୩, ୬୪୪ରୋଗୀ ସୁସ୍ଥ ହୋଇଛନ୍ତି ।
ସାପ୍ତାହିକ ପଜିଟିଭିଟି ହାର ବର୍ତ୍ତମାନ ୨.୫୮ ପ୍ରତିଶତ ରହିଛି, ଯାହା ଗତ ୬୮ ଦିନରେ ୩ ପ୍ରତିଶତରୁ କମ୍ ରହିଛି ।
ଦୈନିକ ପଜିଟିଭିଟି ହାର ୨. ୬୧ ପ୍ରତିଶତ ଅଟେ ।
ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୫୨.୩୧ କୋଟି ପରୀକ୍ଷଣ କରାଯାଇସାରିଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ବର୍ତ୍ତମାନ ସୁଦ୍ଧା ମୋଟ 36.13 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ଗତ 24 ଘଣ୍ଟା ମଧ୍ୟରେ ଭାରତର ନୂତନ କରୋନା ମାମଲା ସଂଖ୍ୟା 43,733 ରହିଛି ।
ଭାରତର ସକ୍ରିୟ କରୋନା ମାମଲା ସଂଖ୍ୟା 4,59,920କୁ ହ୍ରାସ ପାଇଛି ।
ସକ୍ରିୟ ମାମଲା ମୋଟ ମାମଲାର 1.5 ପ୍ରତିଶତରେ ରହିଛି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,97,99,534 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 47,240 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
କ୍ରମାଗତ 55 ଦିନ ମଧ୍ୟରେ ଦୈନିକ ନୂତନ କରୋନା ସଂକ୍ରମିତଙ୍କ ସଂଖ୍ୟା ଠାରୁ ଦୈନିକ ସୁସ୍ଥ ରୋଗୀଙ୍କ ସଂଖ୍ୟା ଅଧିକ ହେବାରେ ଲାଗିଛି ।
ସୁସ୍ଥତା ହାର 97.18 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 2.39 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.29 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 16 ଦିନ ମଧ୍ୟରେ 3 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 42.33 କୋଟି ପରୀକ୍ଷା କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ଟେବଲ ଟେନିସରେ ସ୍ୱର୍ଣ୍ଣପଦକ ବିଜେତା ଜି. ସାଥିୟାଁ, ହରମିତ ଦେଶାଇ, ଶରତ କମଲ ଓ ସାନିଲ ସେଟ୍ଟିଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ, ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ଟେବଲ ଟେନିସରେ ସ୍ୱର୍ଣ୍ଣପଦକ ଜିତିଥିବା ଜି.ସାଥିୟାଁ, ହରମିତ ଦେଶାଇ, ଶରତ କମଲ ଓ ସାନିଲ ସେଟ୍ଟିଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଟେବଲ ଟେନିସରୁ ଖୁସି ଖବର ! ଜି. ସାଥିୟାଁ, ହରମିତ ଦେଶାଇ, ଶରତ କମଲ ଓ ସାନିଲ ସେଟ୍ଟିଙ୍କ ଶକ୍ତିଶାଳୀ ଦଳ ରାଜ୍ୟଗୋଷ୍ଠୀ କ୍ରୀଡାରେ ସ୍ୱର୍ଣ୍ଣପଦକ ଜିତିଥିବାରୁ ଶୁଭେଚ୍ଛା । ଦକ୍ଷତା ହେଉ ଅବା ସଂକଳ୍ପ ଏହି ଦଳ ଉଚ୍ଚ ମାନଦଣ୍ଡ ସ୍ଥାପନ କରିଛି । ଭବିଷ୍ୟତ ପାଇଁ ସେମାନଙ୍କୁ ଶୁଭକାମନା ।”
SR
(
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
କୃଷି ଉଡାନ୍ ଯୋଜନାରେ ଅନ୍ତର୍ଭୁକ୍ତ ହେଲା ୫୩ବିମାନ ବନ୍ଦର
ଗତ ୨୦୨୦ ଅଗଷ୍ଟ ମାସରେ କୃଷି ଉଡାନ୍ ଯୋଜନା କାର୍ଯ୍ୟକାରୀ ହୋଇଥିବା କେନ୍ଦ୍ର ସରକାର ଘୋଷଣା କରିଥିଲେ । କୃଷିଜାତ ପଦାର୍ଥର ଜାତୀୟ ଓ ଅନ୍ତର୍ଜାତୀୟ ଆକାଶପଥରେ ପରିବହନ କରାଯାଇ କୃଷକମାନଙ୍କୁ ସାହାଯ୍ୟ କରାଯିବା ସହିତ କୃଷିଜାତ ପଦାର୍ଥର ଉପଯୁକ୍ତ ମୂଲ୍ୟ କୃଷକଙ୍କୁ ମିଳିବା ଏହି ଯୋଜନାର ଲକ୍ଷ୍ୟ ରହିଥିଲା । ୨୦୨୧ ଅକ୍ଟୋବର ମାସରେ ପୁନର୍ବାର କୃଷି ଉଡାନ୍ ୨.୦ ନାମରେ କାର୍ଯ୍ୟକାରୀ କରାଯାଇଥିଲା। ଏଥିରେ ପାର୍ବତ୍ୟାଞ୍ଚଳ, ଉତ୍ତରପୂର୍ବାଞ୍ଚଳ ଏବଂ ତଫସିଲଭୁକ୍ତ ଉପଜାତି ବହୁଳ ଅଞ୍ଚଳରୁ ଶୀଘ୍ର ନଷ୍ଟ ହୋଇଯାଉଥିବା କୃଷିଜାତ ପଦାର୍ଥର ପରିବହନ ଉପରେ ଗୁରୁତ୍ୱ ଦିଆଯାଇଥିଲା । ପ୍ରଥମ ପର୍ଯ୍ୟାୟରେ ପାର୍ବତ୍ୟାଚଂଳ, ଉତ୍ତରପୂର୍ବାଂଚଳ ଏବଂ ତଫସିଲଭୁକ୍ତ ଉପଜାତି ବହୁଳ ଅଞ୍ଚଳର ୨୫ଟି ବିମାନ ବନ୍ଦରକୁ ଏହି ଯୋଜନାର ଅନ୍ତର୍ଭୁକ୍ତ କରାଯାଇଥିଲା । ସେହି ବିମାନ ବନ୍ଦରଗୁଡିକ ହେଉଛି, ଅଗରତାଲା, ଅଗାଟି, ବରପାନୀ, ଡେରାଡୁନ, ଦିବ୍ରୃଗଡ, ବିମାପୁର, ଜାଗଲ, ଇମ୍ଫାଲ, ଜାମୁ, ଜୋରହାଟ୍, କୁଲୁ, ଲେହ, ଲେଙ୍ଗପୁଇ, ଲିଲାବାରୀ, ପକୱଙ୍ଗ, ପନ୍ଥନଗର, ପିଥୋରାଗଡା, ପ୍ଲୋର୍ଟବ୍ଲେୟାର, ରାୟପୁର, ରାଞ୍ଚି, ରୂପଶୀ, ସିମଲା, ସିଲଚର, ଶ୍ରୀନଗର ଏବଂ ତେଜୁ । ପରବର୍ତ୍ତୀ ପର୍ଯ୍ୟାୟରେ ଆଉ ୨୮ଟି ବିମାନବନ୍ଦରକୁ ଏହି ଯୋଜନାରେ ଅନ୍ତର୍ଭୁକ୍ତ କରାଯାଇଛି । ଭାରତୀୟ ବିମାନବନ୍ଦର ପ୍ରାଧିକରଣ ଅଧୀନରେ ଏଗୁଡିକ ରହିଛି । ଏହି ୨୮ଟି ବିମାନବନ୍ଦର ହେଉଛି, ଜଳନ୍ଧରର ଆଦମ୍ପୁର, ଆଗ୍ରା, ଅମୃତସର, ବାଗ୍ଡୋଗରା, ବରେଲି, ଭୁଜ୍, ଚଣ୍ଡିଗଡ, କୋଏମ୍ବାଟୁର, ଗୋଆ, ଗୋରଖପୁର, ହିଣ୍ଡନ, ଇନ୍ଦୋର, ଜୟସେଲମାର୍, ଜାମ୍ନଗର, ଯୋଧପୁର, କାନ୍ପୁର , କୋଲକାତା, ନାସିକ୍, ପଠାନକୋଟ୍, ପାଟ୍ନା, ପ୍ରୟାଗରାଜ, ପୁଣେ, ରାଜକୋଟ, ତେଜପୁର, ତ୍ରିଚି, ତ୍ରିଭେନ୍ଦ୍ରମ୍, ବାରଣାସୀ ଏବଂ ବିଶାଖାପାଟନମ୍ ।
କୃଷି ଉଡାଣ ଯୋଜନା ହେଉଛି ଏକସୂତୀ ଯୋଜନା ଏବଂ ଏଥିପାଇଁ ବଜେଟରେ ଅର୍ଥ ବ୍ୟବସ୍ଥା ନାହିଁ । ଏହି ଯୋଜନାକୁ ସଫଳ କରିବା ୮ଗୋଟି ମନ୍ତ୍ରଣାଳୟ ଏବଂ ବିଭାଗ ସହଯୋଗ କରୁଛନ୍ତି । ଏଗୁଡିକ ହେଲା ବେସମାରିକ ବିମାନ ଚଳାଚଳ ମନ୍ତ୍ରଣାଳୟ, କୃଷକ କଲ୍ୟାଣ ଏବଂ କୃଷି ବିଭାଗ, ଦୁଗ୍ଧ ପ୍ରକ୍ରିୟା କରଣ ଏବଂ ପଶୁପାଳନ ବିଭାଗ, ମତ୍ସ୍ୟ ବିଭାଗ, ଖାଦ୍ୟ ପ୍ରକ୍ରିୟାକରଣ ମନ୍ତ୍ରଣାଳୟ, ବାଣିଜ୍ୟ ବିଭାଗ, ତଫସିଲଭୁକ୍ତ ଉପଜାତି ମନ୍ତ୍ରଣାଳୟ ଏବଂ ଉତ୍ତର ପୂର୍ବାଞ୍ଚଳ ଉନ୍ନୟନ ମନ୍ତ୍ରଣାଳୟ ।
ଏହି ଯୋଜନା କୃଷକମାନଙ୍କ ପାଇଁ ଏକ ପ୍ରୋତ୍ସାହନଭିତ୍ତିକ ଯୋଜନା । ତେଣୁ ଆକାଶପଥରେ କୃଷିଜାତ ପଦାର୍ଥ ପରିବହନକୁ ସମ୍ପୂର୍ଣ୍ଣ ଦେୟମୁକ୍ତ କରାଯାଇଛି । ସେହି ଦେୟସବୁ ହେଲା ଗୋଟିଏ ସ୍ଥାନରୁ ନେଇ ଅନ୍ୟ ସ୍ଥାନରେ ପହଂଚାଇବା, ଯାନବାହନ ପାର୍କିଂ, ଟର୍ମିନାଲ ଦେୟ, ଆକାଶପଥରେ ନ୍ୟାଭିଗେସନ ଦେୟ ଏବଂ ନିର୍ଦ୍ଦିଷ୍ଟ କେତୋଟି ବିମାନ ବନ୍ଦରରେ କେବଳ ଭାରତୀୟ ନାଗରିକଙ୍କ ପାଇଁ ଯାତ୍ରୀରୁ ମାଲପରିବହନକୁ ପରିବର୍ତ୍ତନ କରାଯାଉଥିବା ଦେୟ । ଭାରତୀୟ ବିମାନ ପତନ ପ୍ରାଧିକରଣ ଅଧୀନରେ ଥିବା ବିମାନ ବନ୍ଦରଗୁଡିକ ପାଇଁ ଏହି ଯୋଜନା ପ୍ରଯୁଜ୍ୟ ।
୨୦୨୧-୨୦୨୨ ଆର୍ଥିକ ବର୍ଷର ଫେବୃୟାରୀ ମାସ ପର୍ଯ୍ୟନ୍ତ ମୋଟ ୧,୦୮,୪୭୯ମେଟିକ୍ ଟନ ଶୀଘ୍ର ନଷ୍ଟ ହୋଇଯାଉଥିବା କୃଷିଜାତୀୟ ପଦାର୍ଥ, ଜାତୀୟ ଓ ଅନ୍ତର୍ଜାତୀୟ ସ୍ତରରେ ପରିବହନ କରାଯାଇଛି । ୨୦୨୦-୨୦୨୧ ମସିହାରେ ଏହି ସମୟ ମଧ୍ୟରେ ମାତ୍ର ୮୪,୦୪୨ ମେଟ୍ରିକ ଟନ୍ ମାଲ ପରିବହନ ହୋଇଥିଲା । କୃଷି ଉଡାନ୍ ଯୋଜନା ଏକ ନିରନ୍ତର କାର୍ଯ୍ୟକାରୀ ହେଉଥିବା ଯୋଜନା ଏବଂ ମଝିରେ ମଝିରେ ସମ୍ପୃକ୍ତ ପକ୍ଷମାନଙ୍କ ସହିତ ପରିସ୍ଥିତିର ସମୀକ୍ଷା କରାଯାଇଥାଏ ।
ବେସାମରିକ ବିମାନ ଚଳାଚଳ ରାଷ୍ଟ୍ରମନ୍ତ୍ରୀ ଜେନେରାଲ ଡକ୍ଟର ଭି.କେ. ସିଂ ଏକ ଲିଖିତ ପ୍ରଶ୍ନର ଉତ୍ତରରେ ଆଜି ରାଜ୍ୟସଭାକୁ ଏହି ତଥ୍ୟ ଦେଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଲାମାନଙ୍କ ମଧ୍ୟରେ କ୍ରୀଡା ଏବଂ ପୁଷ୍ଟିକର ଖାଦ୍ୟ ବିଷୟରେ ସଚେତନତା ସୃଷ୍ଟି କରିଥିବାରୁ ପ୍ରଧାନମନ୍ତ୍ରୀ ବଜରଙ୍ଗ ପୁନିଆଙ୍କୁ ପ୍ରଶଂସା କରଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପିଲାମାନଙ୍କ ମଧ୍ୟରେ ଖେଳ ଏବଂ ପୁଷ୍ଟିକର ଖାଦ୍ୟ ବିଷୟରେ ସଚେତନତା ସୃଷ୍ଟି କରିଥିବାରୁ କୁସ୍ତି ଯୋଦ୍ଧା ବଜରଙ୍ଗ ପୁନିଆଙ୍କୁ ପ୍ରଶଂସା କରିଛନ୍ତି ।
ବଜରଙ୍ଗ ପୁନିଆଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଏହା କେବଳ ପିଲାମାନଙ୍କ ପାଇଁ ଏକ ଆକର୍ଷଣୀୟ କାର୍ଯ୍ୟକ୍ରମ ହେବ ନାହିଁ, ବରଂ ଏହା ସେମାନଙ୍କୁ ଜୀବନ ତଥା ଖେଳ ପାଇଁ ଉତ୍ସାହିତ କରିବ । ବଜରଙ୍ଗ ପୁନିଆ ଜୀ ଆପଣଙ୍କ ପ୍ରୟାସ ପୁଷ୍ଟିକର ଖାଦ୍ୟ ବିଷୟରେ ମଧ୍ୟ ଏକ ନୂତନ ସଚେତନତା ସୃଷ୍ଟି କରିବ ।”
HS
(